【馬場第一攝】希斯全速追趕 今期有實力馬叫胡
2024年04月02日 12:30
東網電視
更多新聞短片
希斯睇完「實力哥」加課,即時到機坪接馬。
踏入季中階段,希斯馬房嘅成績平穩向好,在3月份已贏得10場頭馬,勢頭不斷攀升,周3泥場戰雖然只派出3駒上陣,有第1場五班1800米「天時明駒」,第4場四班1200米「實力哥」及第7場四班1650米「快快盈」,不過爭勝實力絕對唔差,大可以延續佳績。
今晨練者在晨課活動中也動靜多多,其中第4場「實力哥」由助手騎往內圈加課更是重點所在,見佢在烽火台督操完畢再即時踩車到機坪接馬,之後又捉住負責策騎的田泰安密斟一輪,看來會是主力出擊份子,此駒剛戰同程贏來似難實易,末段衝刺有餘未盡,兩戰泥地1冠1季,終於搵到最佳出路唔搏就假,阿田可以再冧攤。
另外件「天時明駒」亦要留意,希斯接手訓練跑過兩鋪谷草無表現,轉攻唯一入Q的泥地賽,鬥志昭然若揭,馬兒狀態保持作戰水準,易配近期旺氣迫爆的艾道拿執韁,隨時產生化學作用。
早餐料:
第1場:8「天時明駒」
第4場:2「實力哥」
第7場:8「快快盈」
阿藍